**Felhasználási szerződés**

Amely létrejött egyrészről a

**Pécsi Tudományegyetem**,

Székhely: 7622 Pécs, Vasvári Pál u. 4.

Intézményi azonosító: FI 58544

Csoport azonosító szám: 17783941-5-02

Adószám: 19308681-4-02

Statisztikai számjel: 19308681 8542 563 02

Bankszámláját vezető pénzintézet: OTP Bank Nyrt.

Számlaszám: 11731001-23135378

Képviselő: Dr. Miseta Attila János rektor

mint **Jogtulajdonos** (a továbbiakban: Jogtulajdonos)

másrészről pedig

**[……………………….]** mint **felhasználó** (a továbbiakban: Felhasználó)

Lakhely: **[**……………………………**]**

Születési hely, idő: **[**……………………………**]**

Anyja neve: **[**…………………………………...**]**

Adóazonosító jel: **[**………………………….**]**

között alulírott napon és helyen az alábbi feltételek mellett:

1. A felek megállapodnak, hogy a Jogtulajdonos a Pécsi Tudományegyetem által kezelt **[**……………………………**]** adatbázisát (továbbiakban: adatbázis) a Felhasználó rendelkezésére bocsátja a jelen szerződésben foglalt feltételekkel, abból a célból, hogy a Felhasználó az adatbázist felhasználva **[**……………………………**]** készítsen.
2. Felhasználó kijelenti, hogy amennyiben az anonimizálás ellenére mégis azonosítható a választ adó természetes személy, a Jogtulajdonos értesítése mellett törli a visszakövethető adatokat.
3. A Jogtulajdonos kijelenti, hogy az adatbázisra vonatkozóan területi korlátozás nélküli, nem kizárólagos, harmadik személynek át nem engedhető, jelen szerződés időtartamára szóló, jelen szerződésben meghatározott felhasználási módra vonatkozó felhasználási jogot ad Felhasználó részére.
4. Jelen szerződés alapján a Felhasználó az adatbázist **[**……………………………**]** elkészítéséhez jogosult felhasználni, és jogosult a **[**……………………………**]** nyomtatott és elektronikus formában megjelentetni a 9. pontban meghatározott korlátozásokkal. A Felhasználó az átadott adatbázist **[**……………………………**]** kívül egyéb publikációjában a Jogtulajdonos előzetes engedélye nélkül nem használhatja fel.
5. Felek jelen szerződést mindkét Fél aláírását követő naptól az 1. pontban meghatározott feladatok elvégzéséig, melyet bármelyik fél írásban, a hónap utolsó napjára, legalább 30 napos felmondási idő biztosításával felmondhat. Amelyik fél a vállalásainak nem, vagy csak részben, illetve késedelmesen tesz eleget, a másik fél – megfelelő határidő tűzésével – a teljesítésre írásban felszólíthatja, melynek eredménytelen eltelte után jelen szerződést azonnali hatállyal felmondhatja. A Jogtulajdonos az adatbázist elektronikus úton, SPSS vagy Excel formátumban bocsátja a Felhasználó rendelkezésére a jelen szerződés aláírását követő munkanapon.
6. A Jogtulajdonos kijelenti, hogy a jelen szerződésben meghatározott felhasználás engedélyezése fejében díjazásra nem tart igényt.
7. Jogtulajdonos szavatol azért, hogy az adatbázison harmadik személynek nem áll fenn olyan joga, amely a Felhasználónak a szerződés szerinti jogszerzését akadályozná vagy korlátozná. Jogtulajdonos az adatbázisban szereplő adatok helyességért felelősséget nem vállal.
8. A Felhasználó vállalja a következő információk feltüntetését: https://pte.hu/hu/tudomany/kozponti-kutatasok oldalon megtalálható kutatási tanulmány(ok) meghivatkozása, pl.: Kuráth, G. – Héra-Tóth, A. – Sipos, N. (2018): Diplomás Pályakövető Rendszer 2018-as pályakövetési vizsgálat a Pécsi Tudományegyetemen. Forrás: Kuráth et al., 2018. Az adatforrás megjelölése mellett szükséges továbbá feltüntetnie a következőket is: „Jelen dokumentum a Pécsi Tudományegyetem **[**……………………………**]** adatbázisának/adatbázisainak felhasználásával készült. A dokumentumban foglalt számítások és az azokból levont következtetések kizárólag **[**……………………………**]**, mint szerző szellemi termékei.” A Felhasználó köteles az igényelt állományokat megnevezni.
9. A Felhasználó a **[**……………………………**]** megjelenése előtt köteles a Jogtulajdonos részére bemutatni az adatbázisból megvalósított elemzéseket, a Jogtulajdonos pedig véleményezési és módosítási joggal rendelkezik. A Felhasználó csak a Jogtulajdonos által kiadott hozzájáruló nyilatkozat után hozhatja a **[**……………………………**]** nyilvánosságra.
10. Felhasználó köteles a **[**……………………………**]** annak elkészültét követő 5 munkanapon belül a Pécsi Tudományegyetem felé véleményezésre benyújtani. Amennyiben a benyújtástól számított 15 munkanapon belül a Jogtulajdonos nyilatkozat megtételére jogosult képviselője nem nyilatkozik, úgy a hozzájárulást megadottnak kell tekinteni.
11. A felek megállapodnak abban, hogy a jelen szerződésben nem rendezett kérdésekben a szerzői jogról szóló 1999. évi LXXVI. törvény és végrehajtására kiadott jogszabályok, valamint a Polgári Törvénykönyv rendelkezései az irányadók.
12. A felek jelen szerződésből eredő esetleges jogvitát elsősorban tárgyalásos úton rendezik, amennyiben az egyeztetés nem vezetne eredményre, úgy felek kikötik a per tárgya és értéke alapján hatáskörrel rendelkező pécsi székhelyű rendes bíróság kizárólagos illetékességét.
13. A jelen szerződés három, egymással szó szerint megegyező eredeti példányban készült, amelyből aláírás után kettő példány a Jogtulajdonost, egy példány a Felhasználót illeti.
14. A jelen szerződést a felek – az alulírt helyen és időpontban – elolvasás után, mint akaratukkal mindenben megegyezőt, jóváhagyólag írják alá.

Pécs, **[**……………………………**]**.

……………………………………. …………………………………

Pécsi Tudományegyetem

Dr. Miseta Attila János **[**……………………………**]**

rektor

Jogtulajdonos Felhasználó

|  |  |  |  |  |
| --- | --- | --- | --- | --- |
| ……………………………………. |  | ……………………………………. |  |  |
| **[**……………………………**]** |  | **[**……………………………**]** |  |  |
| szakmai ellenjegyző |  | pénzügyi ellenjegyző |  |  |